Source: http://www.mup.sk/33/vypocet-dovolenky-zamestnanca-pri-cerpani-materskej-a-rodicovskej-dovolenky-v-roku-2018-uniqueiduchxzASYZNYgghOvcPhx_MwpGQCnWdag1UWBS0tlgLw/?uri_view_type=4
Timestamp: 2018-05-24 06:14:02+00:00
Document Index: 14444387

Matched Legal Cases: ['§ 109', '§ 166', '§ 109', '§ 166', '§ 109', '§109', '§109', '§166']

Výpočet dovolenky zamestnanca pri čerpaní materskej a rodičovskej dovolenky v roku 2018 | Mzdové účtovníctvo a personalistika
Materská, rodičovská dovolenka
Výpočet dovolenky zamestnanca pri čerpaní materskej a rodičovskej dovolenky v roku 2018
3.5.2018, Mgr. Michaela Hinnerová, Zdroj: Verlag Dashöfer
Postupom výpočtu dovolenky pri čerpaní materskej a rodičovskej dovolenky sa zaoberá § 109 ods. 2 Zákonníka práce. Podľa neho sa obdobie materskej a rodičovskej dovolenky podľa § 166 ods.1 počíta do odpracovanej doby, ak ide o dobu 34 týždňov, alebo 37 týždňov pre osamelú ženu, prípadne 43 týždňov pre ženu, ktorej sa narodilo dve a viac detí, toto platí aj muža starajúceho sa o narodené dieťa.
Do odpracovanej doby sa nezapočítava podľa § 109 ods.1 pís. b), doba čerpania rodičovskej dovolenky podľa § 166 ods. 2. Ide o rodičovskú dovolenku o ktorú požiada rodič po uplynutí týždňov materskej, alebo rodičovskej dovolenky opísanej v predchádzajúcom odstavci. Takáto rodičovská dovolenka môže byť do dovŕšenia troch rokov, prípadne pri dlhodobo nepriaznivom zdravotnom stave dieťaťa do dovŕšenia šesť rokov veku.
Príklad: Pani Monika čerpala materskú dovolenku od 20. 2. 2016 do 14. 10. 2016, do práce sa rozhodla vrátiť 2. 11. 2018. Dovolenku si nečerpala medzi materskou a rodičovskou dovolenkou, celú si ju preniesla do roku 2018. Nárok na dovolenku za rok má 25 dní. Koľko dní dovolenky má vrátane dovolenky za rok 2018?
Najprv si vypočítame rok 2016, kedy odchádzala na materskú dovolenku, k tomu potrebujeme vedieť koľko dní odpracovala:
Odpracovala
Zarátané dni 50 + 237 =
Keďže materská dovolenka sa jej do odpracovanej doby započítava, odpracovala 287 dní, to je, ako keby odpracovala celý rok a patrí jej celých 25 dní dovolenky.
V roku 2018 sa rozhodla vrátiť 2. 11. 2018 do práce. Opäť si vypočítame odpracované dni:
Zarátané dni
Keďže odpracovala aspoň 60 dní, tak jej podľa § 109 ods. 1 patrí dovolenka, ale za neodpracované dni jej zamestnávateľ môže dovolenku krátiť za prvých 100 dní o jednu dvanástinu a za každých ďalších 21 tiež o jednu dvanástinu. Krátenie dovolenky ako aj nárok si vypočítame nasledovne:
RD kalendárne dni pre krátenie dovolenky
SPOLU neodpracované dni
25 : 12 =
Každých ďalších 21 dní
(205 : 21) x (25:12) =
9,76 x 2,08 = 20,30
Krátenie dovolenky spolu 2,08 + 20 ,30 = 22,38 zaokrúhlime matematicky na 22,5
Nárok na dovolenku 25 - 22,5 = 2,5 dňa
Zaokrúhľovanie dovolenky v Zákonníku práce nie je nikde stanovené, preto zaokrúhľujeme matematicky na celé a pol dni, do 0,25 vrátane smerom nadol, nad 0,25 do 0,75 vrátane na pol dňa a nad 0,75 smerom nahor.
Dovolenka pani Moniky k 31. 12. 2018 je :
Rok 2016 + rok 2018 = 25 + 2,5 = 27,5 dňa
§109 ods. 1 pís. b) Zákonníka práce Z. z. v znení neskorších predpisov
§109 ods. 2 Zákonníka práce Z. z. v znení neskorších predpisov
§166 ods. 1 a 2 Zákonníka práce Z. z. v znení neskorších predpisov